กราบเรียนถามคุณค่ะเนื่องจากดิฉันอายุ 44 ปี แต่ปรากฎว้่า ประจำเดือนไม่มาเป็นระยะเวลาประมาณ 1 ปี แล้วค่ะ อยากทราบว่าอาการนี้ คือปกติ หรือว่าผิดปกติคะคุณแต่ดิฉันมีการตรวจสุขภาพประจำปีของทางบริษัททุกปี และตรวจภายในล่าสุดเมือเดือนกุมภาพันธ์ 2561 ค่ะ
สวัสดีค่ะ วัยใกล้หมดประจำเดือน (perimenopause) คือช่วงวัยที่ผู้หญิงยังมีประจำเดือน แต่เริ่มไม่สม่ำเสมอ หรือ ขาดประจำเดือนมาระยะเวลาหนึ่ง แต่ไม่ถึง 1 ปี ร่วมกับการที่มีอาการผิดปกติ เช่น ร้อนวูบวาบ ช่องคลอดแห้ง นอนไม่หลับ อารมณ์แปรปรวน ซึ่งเริ่มพบได้ตั้งแต่อายุ 40 ปีส่วนวัยทองหรือวัยหมดประจำเดือน (menopause) คือวัยที่หมดการมีประจำเดือน โดยจะนับเมื่อหมดประจำเดือนไปแล้ว 1 ปี เป็นผลมาจากการรังไข่หยุดทำงาน อายุเฉลี่ยของวัยทองอยู่ที่ 45-55 ปี ซึ่งอาจมีอาการต่างๆ ร่วมด้วย ได้แก่ ร้อนวูบวาบ ไม่สบายตัว มีเหงื่อออกในตอนกลางคืน นอนไม่หลับ ผิวแห้ง หนังศีรษะบาง ผมร่วง ช่องคลอดแห้ง คัน เจ็บเวลามีเพศสัมพันธ์ ไม่มีอารมณ์ทางเพศ ปัสสาวะบ่อย ปัสสาวะเล็ด อ้วนขึ้น ระบบเผาผลาญในร่างกายทำงานได้น้อยลง ไม่มีสมาธิ อารมณ์แปรปรวน หงุดหงิดง่าย วิตกกังวล ขาดความมั่นใจ เป็นต้นอาการต่างๆ เหล่านี้จะเป็นไม่เท่ากันหรือเหมือนกันในแต่ละคน และไม่จำเป็นต้องมีทุกอาการบางรายอาจไม่มีอาการอะไรเลยก็ได้ส่วนใหญ่อาการต่างๆ เหล่านี้จะค่อยๆ หายไปในระยะเวลา 2-5 ปี มีประมาณ 15% ที่อาการอาจยังคงอยู่ไปตลอดชีวิตได้ดังนั้นหากประจำเดือนขาดหายไปครบ 1 ปี แล้ว อาจเข้าสู่วัยหมดประจำเดือนได้ (perimenopause) แต่หากไม่มีอาการอะไรผิดปกติ ก็ไม่จำเป็นต้องทำอะไร แต่หากมีอาการต่างๆ ของวัยทอง ก็ควรไปพบแพทย์เพื่อพิจารณารับยาฮอร์โมนทานค่ะ